**Iluzii ,,made in China”**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dau volumul tăcerii mai tare

să aud cerul

nu am mască pentru acest

bal al deşertăciunii

am doar un zâmbet ce camuflează

nopțile albe

primăvara îmi dă rețeta perfectă

pentru a-mi îmblânzi sinele virusat

de iluzii ,,made in China"

respir de pe ramuri verzi

clipa înghetață

și mă rog pentru a opta minune

incitând lumina să-mi coboare în vene

încă o doză de speranță